stanford-oval/wikipedia huggingface dataset:
เลโก้ เลเจนส์ออฟชิม่า
ตัวละคร > เผ่ากอริลล่า

กอร์ซาน (Gorzan) - หนึ่งในผู้นำสูงสุดของเผ่ากอริลล่า มีนิสัยรักธรรมชาติเป็นอย่างมาก
กรุมโล (Grumlo) - หนึ่งในผู้นำร่วมกับกอร์แซน และเป็นผู้สูงอายุในเผ่ากอริลล่า
เกอร์ลูน่า (G'Loona) - สมาชิกหญิงตัวน้อยของเผ่ากอริลล่า
กริซแซม (Grizzam) - ทหารเผ่ากอริลล่า
กอร์โด (Gordo) - หัวหน้าทหารของเผ่ากอริลล่า
กอร์เนย์ (Gornay) - ทหารเผ่ากอริลล่า
ตัวละคร > เผ่าจระเข้

แคร็กเกอร์ (Cragger) - เจ้าชายแห่งเผ่าจระเข้ เมื่อสูญเสียครอมินัสไปในสงครามเขาจึงเป็นราชาเผ่าจระเข้ ลูกของครอมินัส เพื่อนสนิทเดิมและศัตรูของลาวาล หลังจากที่สูญเสียพ่อแม่ของเขา แต่ต่อมาเมื่อถูกครูเลอร์ทรยศ เขาจึงร่วมมือกับลาวาลอีกครั้งในการปราบปรามจอมโจรชิทั่วอาณาจักร และในความสุขของอาณาจักรกลับมา
ครอมินัส (Crominus) - ราชาเผ่าจระเข้ พ่อของแครกเกอร์ ได้ตกลงไปในเหวไปในสงครามครั้งหนึ่งระหว่างจระเข้กับสิงโต ทำให้ทุกคนคิดว่าเขาตาย แต่เขาก็รอดชีวิต และอาศัยอยู่ใต้เหวนั้น เพื่อหาทางขึ้นมาให้จงได้
ครูลเลอร์ (Crooler) - เจ้าหญิงแห่งเผ่าจระเข้ น้องสาวของแครกเกอร์ ผู้จุดชนวนสงครามในชิม่าขึ้นมาอีกครั้ง โดยใช้ดอกไม้อสรพิษให้แคร็กเกอร์ดมเพื่อมอบความชั่วร้าย ภายหลังเธอหักแคร็กเกอร์ เนื่องจากแคร็กเกอร์ทำอะไรก็ล้มเหลว เธอจึงทรยศเขาและร่วมมือกับหมาป่าปล้นชิทั่วอาณาจักร
ครัก (Crug) - ทหารองครักษ์เผ่าจระเข้
ครอว์ลีย์ (Crawley) - ทหารองครักษ์เผ่าจระเข้
ครันเก็ท (Crunket) - ทหารองครักษ์เผ่าจระเข้
ตัวละคร > เผ่าหมาป่า

วอร์ริซ (Worriz) - ผู้นำเผ่าหมาป่า มีความชั่วร้ายและความเจ้าเล่ห์เป็นอย่างมาก ภายหลังเขาร่วมมือกับจระเข้เพื่อปั่นป่วนอาณาจักร และต่อมาเขาตัดสินใจช่วยครูเลอร์ด้วยผลตอบแทน และได้ออกอาละวาดปล้นชิของเผ่าต่างๆที่เพิ่งได้รับมา
วิลเฮิร์ต (Wilhurt) - สมาชิกเผ่าหมาป่า
วินดรา (Windra) - สมาชิกหญิงเผ่าหมาป่า เป็นที่รักของวอร์ริซ เป็นผู้ขับเฮลิคอปเตอร์ของหมาป่าสำหรับการซุ่มโจมตีทางอากาศ
แว็กซ์ (Wakz) - สมาชิกอาวุโสเผ่าหมาป่า
วินซาร์ (Winzar) - สมาชิกเผ่าหมาป่า
โวนอลด์ (Wonald) - สมาชิกเผ่าหมาป่า
ตัวละคร > เผ่ากา

ราซาร์ (Razar) เจ้าชายเผ่ากา ทำหน้าบัญชาทุกอย่างในเผ่า มักใช้ความฉลาดของตนในค้าขายซึ่งได้กำไรมหาศาล
รอวโซม (Rawzom) ราชาเผ่ากา เขาเป็นผู้ทำเครื่องมือต่างๆในเผ่าสำหรับการขโมย
ราซคาล (Razcal) ที่ปรึกษาของราซาร์
ริสโซ่ (Rizzo) สมาชิกเผ่ากา
ริปนิค (Ripnik) จอมโจรเผ่ากา สามารถปล้นทุกอย่างที่ขว้างด้วยความสามารถของเขา
ตัวละคร > เผ่าแรด

โรกอน (Rogon) ผู้นำเผ่าแรด มีพละกำลังมหาศาล และหลงรักในความดีความยอดเยี่ยมทุกประการของอีริส
รูคัส (Rukus) สมาชิกเผ่าแรด
รังค์ (Runk) สมาชิกเผ่าแรด
ตัวละคร > เผ่าหมี

แบลดวิค (Bladvic) เจ้าชายเผ่าหมีรักการนอนหลับ เมื่อหลับจะคิดว่าทุกเสียงกระซิบขึ้นการตะโกนข้างหู
บูคูมา (Buchuma) ราชาเผ่าหมี
ตัวละคร > เผ่าบีเวอร์

เบวาร์ (Bevar) หัวหน้าเผ่าบีเวอร์
บูเบอร์ (Buber) สมาชิกเผ่าบีเวอร์
ตัวละคร > เผ่าอื่นๆ

ดอมเดอลาวูช นกยูงนักขับสปีดอร์ซชื่อดัง ครั้งหนึ่งแคร็กเกอร์จ้างเขาให้มาร่วมแข่งเพื่อชิงชิทองคำที่ใหญ่ที่สุดให้กับเขา
เฟอร์ตี้ (Furty) เรียกอีกชื่อคือ เฟอร์ทีโว่ (Furtivo) สมาชิกเผ่าสุนัขจิ้งจอก ครั้งหนึ่งถูกวอร์ริซจ้างให้ไปยุยงเผ่าต่างๆให้ทะเลาะตบตีกันในการแข่งขันชิงชิทองคำ
ชาโดววินด์ (Shadow Wind) ยอดนักขับสปีดอร์ซปริศนา ที่ไม่เคยพูดอะไรให้ใครได้ยิน ทำให้ไม่มีใครรู้จัก ทั้งชื่อทั้งที่มา ครั้งหนึ่งปราสาทสิงโตถูกหมาป่าโจมตีจนเสียหาย เขาได้สละชิทองคำที่ได้จากการแข่งขันครั้งหนึ่งให้สิงโตนำไปช่วยซ่อมแซมปราสาท
สกินเน็ต (Skinnet) สมาชิกเผ่าสกั๊งค์ การตดของเขาคือสิ่งที่ทุกคนกลัวที่สุด เมื่อไม่มีที่กลั้นหายใจ โดยเฉพาะซึ่งอ่อนไหวต่อการได้กลิ่น แต่การตดก็สามารถสร้างดอกไม้และกลิ่นอันหอมได้ในคืนพระจันทร์ร้อยปี
ตัวละคร > เลเจนด์บีสต์

ไลอ้อน-เลเจนด์บีสต์ (Lion Legend Beast) สิงโตที่ไม่ได้ดื่มน้ำชิ ครั้งมันได้กลับมาในอาณาจักรอีกครั้ง และพบลาวาลเลยช่วยเหลือไว้และพากลับไปยังปราสาทสิงโตขณะเกิดความวุ่นวาย และทุกคนหวังว่า มันจะกลับมาอีกครั้ง
มาเทอร์วูลฟ์-เลเจนด์บีสต์ (Mother Wolf Legend Beast) แม่หมาป่าที่เป็นที่เคารพของเผ่าหมาป่าทั้งหมด ที่ได้สละเขี้ยวไว้บูชา เมื่อเขี้ยวนี้ถูกขโมย หมาป่าจะเกิดอาการบ้าและโจมตีเผ่าที่ขโมยไปอย่างหนักที่สุด
ตัวละคร > สัตว์อื่นๆ

โพลวาร์ (Plovar) นกตัวน้อยๆที่รักในการทำความสะอาดฟันของแคร็กเกอร์
โรคทางเดินหายใจตะวันออกกลาง

| โรคติดเชื้อไวรัสโคโรน่า สายพันธุ์ใหม่ 2012 |
| --- | --- |
ชื่ออื่น: Middle East respiratory syndrome, camel flu

MERS-CoV virions
สาขาวิชา: Infectious disease
อาการ: Fever, cough, shortness of breath
การตั้งต้น: 2 to 14 days post exposure
ระยะดำเนินโรค: 2012-
สาเหตุ: MERS-coronavirus (MERS-CoV)
ปัจจัยเสี่ยง: Contact with camels and camel products
วิธีวินิจฉัย: rRT-PCR testing
การป้องกัน: Hand washing, avoiding contact with camels and camel products
การรักษา: Symptomatic and supportive
ความชุก: 2519 cases (as January 2020)
การเสียชีวิต: 866 (35%)
โรคทางเดินหายใจตะวันออกกลาง (อังกฤษ: Middle East respiratory syndrome) หรือ โรคเมอร์ส (อังกฤษ: MERS) หรือโรคติดเชื้อไวรัสโคโรน่าสายพันธุ์ใหม่ 2012 เป็นการติดเชื้อไวรัสในระบบหายใจจากเชื้อไวรัสสายพันธุ์ใหม่ MERS-CoV ซึ่งเป็นเบตาโคโรนาไวรัสที่เคยติดต่อในค้างคาว และยังตรวจพบภูมิคุ้มกันต่อไวรัสนี้ในอูฐ อย่างไรก็ดีแหล่งที่มาของเชื้อนี้ยังไม่ชัดเจน
อาการและอาการแสดง

รายงานในช่วงแรกของการระบาดระบุว่าโรคนี้มีความคล้ายคลึงกับโรคทางเดินหายใจเฉียบพลันรุนแรง หรือโรคซาร์ส สื่อมวลชนเคยเรียกเชื้อนี้ว่าไวรัสคล้ายซาร์สที่พบในซาอุดิอะราเบีย (Saudi Arabia's SARS-like virus) ผู้ป่วยรายแรกที่พบเมื่อเดือนมิถุนายน ค.ศ. 2012 มีอาการไข้ ไอมีเสมหะ และหายใจลำบาก
Symptoms of MERS
โรคติดเชื้อลิสเทอเรีย

| โรคติดเชื้อลิสเทอเรีย (Listeriosis) |
| --- | --- |

เชื้อ Listeria monocytogenes
สาขาวิชา: Infectious disease
อาการ: Diarrhea, fever, headache
ภาวะแทรกซ้อน: Stillbirth or spontaneous abortion (pregnant women)
สาเหตุ: Listeria monocytogenes
ปัจจัยเสี่ยง: Immunocompromisation, pregnancy, diabetes mellitus
วิธีวินิจฉัย: Culture of blood or spinal fluid
การป้องกัน: Safe handling and preparation of food, avoidance of soft cheese by pregnant women
การรักษา: Ampicillin, gentamicin
พยากรณ์โรค: Usually self limited
การเสียชีวิต: 20-30%
โรคติดเชื้อลิสเทอเรีย (อังกฤษ: listeriosis) เป็นโรคติดเชื้อแบคทีเรียอย่างหนึ่ง ส่วนใหญ่เกิดจากการติดเชื้อ Listeria monocytogenes เชื้ออื่นที่อาจเป็นสาเหตุได้เช่น L. ivanovii และ L. grayi เชื้อนี้มักทำให้เกิดการติดเชื้อในระบบประสาท (เช่น เยื่อหุ้มสมองอักเสบ เยื่อหุ้มสมองและสมองอักเสบ ฝีในสมอง สมองใหญ่อักเสบ) และภาวะเลือดมีแบคทีเรียได้ในผู้ที่มีภูมิคุ้มกันบกพร่อง หญิงตั้งครรภ์ ทารกแรกเกิด ผู้สูงอายุ นอกจากนี้ผู้ที่มีสุขภาพปกติหากติดเชื้อรุนแรงอาจมีลำไส้อักเสบได้ เชื้อนี้พบได้ทั่วไปในสิ่งแวดล้อม ติดต่อผ่านการกินอาหารที่ปนเปื้อนเชื้อ เมื่อกินเข้าไปแล้วเชื้อจะรุกล้ำเข้าผ่านทางเดินอาหารทำให้เกิดการติดเชื้อทั่วร่างกายได้ การจะวินิจฉัยการติดเชื้อนี้ทำได้โดยการเพาะเชื้อจากเลือดหรือจากน้ำหล่อสมองไขสันหลัง การรักษาทำได้โดยให้ยาปฏิชีวนะเป็นเวลานาน ยาปฏิชีวนะที่ใช้ได้ผลเป็นส่วนใหญ่คือแอมพิซิลลินและเจนตาไมซิน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Listeriosis
CDC Listeriosis site
| --- | --- |
การจำแนกโรค: DICD-10: A32 ICD-9-CM: 027.0 MeSH: D008088 DiseasesDB: 7503
ทรัพยากรภายนอก: MedlinePlus: 001380 eMedicine: med/1312 ped/1319 Patient UK: โรคติดเชื้อลิสเทอเรีย Orphanet: 533
โรคพิษแห่งครรภ์ระยะชัก

| โรคพิษแห่งครรภ์ระยะชัก (Eclampsia)> บัญชีจำแนกและลิงก์ไปภายนอก |
| --- | --- |
ICD-10: O15
ICD-9: 642.6
DiseasesDB: 4068
MedlinePlus: 000899
eMedicine: med/633 med/1905 emerg/796
MeSH: D004461
โรคพิษแห่งครรภ์ระยะชัก (อังกฤษ: eclampsia) เป็นภาวะแทรกซ้อนของการตั้งครรภ์ซึ่งเกิดขึ้นเฉียบพลันและเป็นอันตรายถึงชีวิต ทำให้มีอาการชักแบบเกร็งกระตุก ส่วนใหญ่พบในมารดาที่มีโรคพิษแห่งครรภ์ระยะก่อนชักอยู่ก่อนแล้ว ทั้งสองภาวะเรียกรวมๆ ว่าโรคพิษแห่งครรภ์ หรือครรภ์เป็นพิษ
โรคระบาดทางการเงิน

โรคระบาดทางการเงิน (อังกฤษ: financial contagion) หมายความถึง "การระบาดของความผันผวนของตลาด ส่วนใหญ่ในด้านลบ จากประเทศหนึ่งไปอีกประเทศหนึ่ง เป็นกระบวนการที่สังเกตผ่านการเคลื่อนไหวร่วมของอัตราแลกเปลี่ยน ราคาหุ้น ความแตกต่างระหว่างผลตอบแทนของการออกพันธบัตรของประเทศนั้นกับพันธบัตรเปรียบเทียบได้ของที่ประเทศเกณฑ์เปรียบเทียบออก [sovereign spread] และการไหลของทุน" โรคระบาดทางการเงินสามารถเป็นความเสี่ยงแก่ประเทศที่กำลังพยายามบูรณาการระบบการเงินของตนกับตลาดและสถาบันการเงินระหว่างประเทศ โรคระบาดการเงินช่วยอธิบายวิกฤตการณ์เศรษฐกิจที่ขยายข้ามประเทศเพื่อนบ้านหรือแม้แต่ภูมิภาคของโลก
โรคระบาดทางการเงินเกิดทั้งระดับระหว่างประเทศและในประเทศ ในระดับประเทศ ปกติความล้มเหลวของธนาคารในประเทศหรือคนกลางทางการเงินจุดชนวนการส่งผ่านโรคเมื่อผิดนัดความรับผิดระหว่างธนาคารและขายสินทรัพย์ในราคาถูก (fire sale) ฉะนั้นจึงบั่นทอนความเชื่อมั่นในธนาคารที่คล้ายกัน ตัวอย่างปรากฏการณ์นี้คือ ความวุ่นวายรุนแรงสืบเนื่องในตลาดการเงินสหรัฐ โรคระบาดทางการเงินระหว่างประเทศ ซึ่งเกิดทั้งในเศรษฐกิจประเทศพัฒนาแล้วและประเทศกำลังพัฒนา เป็นการส่งผ่านวิกฤตการณ์การเงินระหว่างตลาดการเงินสำหรับเศรษฐกิจโดยตรงหรือโดยอ้อม ทว่า ภายใต้ระบบการเงินปัจจุบันที่มีงบเงินสดปริมาณมาก เช่น กองทุนบริหารความเสี่ยงและปฏิบัติการข้ามภูมิภาคของธนาคารขนาดใหญ่ โรคระบาดทางการเงินปกติเกิดพร้อมกันทั้งในสถาบันในประเทศและข้ามประเทศ สาเหตุของโรคระบาดทางการเงินปกติอยู่เลยคอธิบายของเศรษฐกิจที่แท้จริง เช่น ปริมาณการค้าทวิภาคี
โรคติดเชื้อบรูเซลลา

| โรคติดเชื้อบรูเซลลา |
| --- | --- |
ชื่ออื่น: ไข้แบบเป็นระลอก, ไข้เมดิเตอร์เรเนียน, ไข้ไซปรัส, ไข้มอลตา, ไข้หิน (Micrococcus melitensis)

สาขาวิชา: โรคติดเชื้อ
โรคติดเชื้อบรูเซลลา (อังกฤษ: Brucellosis) เป็นโรคติดเชื้อจากสัตว์ที่เกิดจากการทานนมที่ไม่ผ่านการพาสเจอไรส์หรือเนื้อสัตว์ที่ไม่ผ่านการปรุงให้สุกซึ่งได้จากสัตว์ที่มีเชื้อ หรือจากการสัมผัสใกล้ชิดกับสารคัดหลั่ง ชื่ออื่น ๆ ของโรคได้แก่ไข้แบบเป็นระยะ (undulant fever), ไข้มอลตา (Malta fever) และ ไข้เมดิเตอร์เรเนียน (Mediterranean fever)
สปีชีส์ Brucella เป็นแบคทีเรียกรัมลบ, ไม่เคลื่อนที่, ไม่สร้างสปอร์ รูปร่างแท่ง (ค็อกโคบาซิลไล) เมื่อเข้าสู่ร่างกายจะกลายเป็นปรสิตในเซลล์ชนิดแฟกคับเททีฟก่อให้เกิดโรคเรื้อรังซึ่งอาจดำเนินไปตลอดชีวิต แบคทีเรียสปีชีส์ที่ก่อโรคในมนุษย์ได้แก่ B. abortus, B. canis, B. melitensis และ B. suis โดย B. abortus แพร่กระจายยากกว่า B. melitensis และมักปรากฏติดเชื้อในวัวหรือสัตว์, B. canis ติดเชื้อในสุนัข และ B. melitensis เป็นสายพันธุ์ที่แพร่กระจายง่ายที่สุดและมักติดเชื้อในแพะและแกะในบางครั้ง B. suis มีควาามสมารถแพร่กระจายกลาง ๆ และมักติดเชื้อในหมู อาการของโรคในมุนษย์ปนะกอบดเวยเหงื่ออกมากเกิน, อาการเจ็บปวดในข้อและกล้ามเนื้อ
สปีชีส์ Brucella เคนถูกนำมาใช้เป็นอาวุธในหลายประเทศพัฒนาแล้วในช่วงกลางศตวรรษที่ 20 ในปี 1954 B. suis เป็นอาวุธชีวภาพตัวแรกของสหรัฐอเมริกาที่เก็บไว้ในคลังแสงไพน์บลัฟ ใกล้กับเมืองไพน์บลัฟ รัฐอาร์คันซอ สปีชีส์ Brucella เช่นเดียวกับอาวุธชีวภาพอื่น ๆ ต่อมาถูกทำลายทิ้งในปี 1971–72 ภายใต้คำสั่งของประธานาธิบดีริชาร์ด นิกซัน
แหล่งข้อมูลอื่น

Fact sheet on Brucellosis from World Organisation for Animal Health
Brucella genomes and related information at PATRIC, a Bioinformatics Resource Center funded by NIAID
Prevention about Brucellosis from Centers for Disease Control
Capasso L (August 2002). "Bacteria in two-millennia-old cheese, and related epizoonoses in Roman populations". The Journal of Infection. 45 (2): 122–7. doi:10.1053/jinf.2002.0996. PMID 12217720. – re high rate of brucellosis in humans in ancient Pompeii
Brucellosis, factsheet from European Centre for Disease Prevention and Control
| --- | --- |
การจำแนกโรค: DICD-10: A23 ICD-9-CM: 023 MeSH: D002006 DiseasesDB: 1716
ทรัพยากรภายนอก: MedlinePlus: 000597 eMedicine: med/248 Patient UK: โรคติดเชื้อบรูเซลลา Orphanet: 1304
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
โรคติดเชื้อโมโนนิวคลีโอซิส

| โรคติดเชื้อโมโนนิวคลีโอซิส (Infectious mononucleosis) |
| --- | --- |
ชื่ออื่น: Glandular fever, Pfeiffer's disease, Filatov's disease, kissing disease

ผู้ป่วยโรคติดเชื้อโมโนนิวคลีโอซิสมีต่อมน้ำเหลืองโตที่คอ
สาขาวิชา: Infectious disease
อาการ: ไข้, เจ็บคอ, ต่อมน้ำเหลืองโตที่คอ, อ่อนเพลีย
ภาวะแทรกซ้อน: ตับโตหรือม้ามโต
ระยะดำเนินโรค: 2–4 สัปดาห์
สาเหตุ: ไวรัสเอ็ปสไตน์-บาร์, ส่วนใหญ่ติดทางน้ำลาย
วิธีวินิจฉัย: วินิจฉัยจากอาการและการตรวจเลือด
การรักษา: ดื่มน้ำมากๆ, พักผ่อน, ใช้ยาแก้ปวดลดไข้ เช่น พาราเซตามอล และ ไอบูโปรเฟน
ความชุก: 45 ต่อ 100,000 ต่อปี (สหรัฐอเมริกา)
โรคติดเชื้อโมโนนิวคลีโอซิส (อังกฤษ: infectious mononucleosis, IM) หรือ โมโน เป็นโรคติดเชื้อชนิดหนึ่ง เกิดจากการติดเชื้อไวรัสเอ็ปสไตน์-บาร์หรืออีบีวี ผู้ป่วยส่วนใหญ่เป็นผู้ป่วยเด็ก ซึ่งมักมีอาการไม่รุนแรง หากผู้ป่วยเป็นวัยรุ่นหรือผู้ใหญ่ตอนต้น มักมีอาการไข้ เจ็บคอ ต่อมน้ำเหลืองที่คอโต และอ่อนเพลีย อาการมักดีขึ้นภายใน 2-4 สัปดาห์ แต่อาจอ่อนเพลียต่อได้หลายเดือน บางรายมีตับโตหรือม้ามโตร่วมด้วย อาจพบการฉีดขาดของม้ามได้ แต่พบน้อย ไม่ถึง 1%
เชื้อทีเป็นสาเหตุหลักของโรคนี้คือเชื้อไวรัสเอ็ปสไตน์-บาร์หรืออีบีวี มีอีกชื่อว่าไวรัสเฮอร์ปีส์ในมนุษย์ ชนิดที่ 4 ซึ่งอยู่ในแฟมิลีไวรัสเฮอร์ปีส์ นอกจากนี้ยังมีเชื้ออื่นอีกแต่พบไม่บ่อย ส่วนใหญ่ติดต่อผ่านทางน้ำลาย ช่องทางอื่นที่พบได้น้อยคือทางน้ำอสุจิและทางเลือด ผู้ป่วยอาจติดเชื้อผ่านการสัมผัสวัตถุที่ปนเปื้อน เช่น แก้วน้ำ แปรงสีฟัน ผู้ติดเชื้อสามารถแพร่เชื้อได้ตั้งแต่ 1 สัปดาห์ ก่อนเริ่มแสดงอาการ การวินิจฉัยทำได้โดยดูจากอาการเป็นหลัก บางครั้งอาจจำเป็นต้องตรวจยืนยันโดยการตรวจหาแอนติบอดีในเลือด ผลการตรวจนับเม็ดเลือดมักพบว่ามีเม็ดเลือดขาวชนิดลิมโฟซัยต์สูงกว่าปกติ โดยเป็นลิมโฟซัยต์แบบผิดปกติ (atypical) มากกว่า 10% ในสมัยก่อนเคยมีชุดตรวจสำเร็จรูปเช่น monospot แต่ปัจจุบันไม่แนะนำให้ใช้แล้ว เนื่องจากมีความแม่นยำต่ำ
ยังไม่มีวัคซีนที่ใช้ป้องกันเชื้อนี้ การป้องกันโรคยังคงเน้นไปที่การงดใช้สิ่งของส่วนตัวร่วมกัน และงดจูบกับผู้ป่วย ผู้ป่วยมักมีอาการดีขึ้นได้เอง การรักษาเป็นการบรรเทาอาการและการรักษาประคับประคองโดยทั่วไป ได้แก่ การดื่มน้ำ พักผ่อนให้เพียงพอ ใช้ยาแก้ปวดลดไข้เพื่อบรรเทาอาการไข้และอาการปวด เช่น พาราเซตามอล หรือไอบูโปรเฟน
ในกลุ่มประเทศพัฒนาแล้ว ผู้ป่วยส่วนใหญ่จะเป็นวัยรุ่นถึงวัยผู้ใหญ่ตอนต้นอายุประมาณ 15-24 ปี ส่วนในกลุ่มประเทศกำลังพัฒนาผู้ป่วยส่วนใหญ่จะเป็นเด็กเล็ก ซึ่งมักมีอาการไม่รุนแรง หากพิจารณาเฉพาะกลุ่มผู้ป่วยอายุ 16-20 ปี ที่มีอาการเจ็บคอ จะพบว่ามีสาเหตุจากโรคนี้ราว 8% ในสหรัฐอเมริกาพบผู้ป่วยโรคนี้ประมาณ 45 ต่อประชากรแสนคน คนทั่วไปราว 95% จะเคยมีการติดเชื้ออีบีวีมาก่อน โรคนี้พบได้ตลอดปี ได้รับการบรรยายรายละเอียดของโรคเป็นครั้งแรกเมื่อช่วงปี ค.ศ. 1920s และเป็นที่รู้จักในหมู่คนทั่วไปว่า "โรคจูบ" จากการที่สามารถติดต่อได้ผ่านการสัมผัสน้ำลาย
แหล่งข้อมูลอื่น

| --- | --- |
การจำแนกโรค: DICD-10: B27 ICD-9-CM: 075 MeSH: D007244 DiseasesDB: 4387
ทรัพยากรภายนอก: MedlinePlus: 000591 eMedicine: emerg/319 med/1499 ped/705 Patient UK: โรคติดเชื้อโมโนนิวคลีโอซิส
โรคติดเชื้อโมโนนิวคลีโอซิส ที่เว็บไซต์ Curlie
โรคผอมแห้งเรื้อรัง

| โรคผอมแห้งเรื้อรัง |
| --- | --- |

This deer visibly shows signs of chronic wasting disease.
สาขาวิชา: Veterinary medicine
โรคผอมแห้งเรื้อรัง (อังกฤษ: chronic wasting disease, CWD) หรือที่นิยมเรียกว่า โรคกวางซอมบี้ (อังกฤษ: zombie deer disease) เป็นโรคสมองเป็นรูพรุน (transmissable spongiform encephalopathy, TSE) อย่างหนึ่งซึ่งพบในกวางล่อ กวางหางขาว กวางเอลก์ กวางมูส และกวางแคริบู โรคนี้ติดต่อกันในสัตว์ตระกูลกวางเป็นส่วนใหญ่ แต่สามารถพบว่าเกิดการติดต่อไปยังลิงกระรอก และหนูที่มียีนมนุษย์ได้ด้วย โรคนี้พบครั้งแรกเมื่อ ค.ศ. 1967 โดยพบในกวางล่อที่อยู่ในศูนย์วิจัยสัตว์ป่าในตอนเหนือของของโคโลราโด สหรัฐอเมริกา ในช่วงแรกพบแต่เพียงว่าเป็นโรคที่มีลักษณะบางอย่างเข้าได้กับภาวะผอมแห้ง ต่อมาเมื่อ ค.ศ. 1978 จึงค้นพบว่าเป็นโรคสมองเป็นรูพรุนแบบติดต่อได้
แหล่งข้อมูลอื่น

This entry incorporates public domain text originally at What is chronic wasting disease? Animal and Plant Health Inspection Service
Chronic Wasting Disease Alliance
Chronic wasting disease (CWD) of deer and elk, Canadian Food Inspection Agency
Chronic wasting disease (CWD) USGS National Wildlife Health Center
CWD information & testing Colorado Parks and Wildlife
Chronic wasting disease Illinois Department of Natural Resources
Chronic wasting disease management Minnesota Department of Natural Resources
Chronic wasting disease (CWD) Nebraska Game and Parks Commission
Chronic wasting disease New York State Department of Environmental Conservation
Chronic wasting disease Wisconsin Department of Natural Resources
Chronic wasting disease (CWD) Wyoming Wildlife, Wyoming Game and Fish
โรคลดความกด

| โรคลดความกด  (caisson disease)> บัญชีจำแนกและลิงก์ไปภายนอก |
| --- | --- |
ICD-10: T70.3
ICD-9: 993.3
DiseasesDB: 3491
eMedicine: emerg/121
MeSH: C21.866.120.248
โรคลดความกด หรือ โรคเคซอง  หรือ โรคน้ำหีบ  หรือ โรคน้ำหนีบ  หรือ ความเมาความกดอากาศ (อังกฤษ: decompression sickness หรือ DCS หรือเรียกเป็นภาษาพื้นบ้านว่า divers' disease, the bends หรือ caisson disease)  เป็นโรคที่เกิดจากการเกิดฟองก๊าซในเลือดหรือในเนื้อเยื่อ มักเกิดจากการดำน้ำและมีการลอยตัวขึ้นเร็ว ก๊าซไนโตรเจนอยู่ในภาวะเกินความอิ่มตัวเมื่อความดันอากาศลดลง กลายสภาพเป็นฟองอากาศ ซึ่งสามารถเกิดได้กับทุกส่วนของร่างกายทั้งส่วนที่เป็นของแข็งหรือของเหลว เช่น เกิดฟองอากาศที่กล้ามเนื้อข้อต่อจะมีอาการปวด ถ้าเข้าสู่กระแสเลือดไปอุดเส้นเลือดที่ไขสันหลังหรือสมองจะทำให้สลบ หรือเป็นอัมพาต
โรคตับแข็ง

| โรคตับแข็ง (Cirrhosis) |
| --- | --- |
ภาพตับที่เป็นมะเร็งตับซึ่งเป็นภาวะแทรกซ้อนร้ายแรงอย่างหนึ่งของตับแข็ง
บัญชีจำแนกและลิงก์ไปภายนอก
ICD-10: K70.3, K71.7, K74
ICD-9: 571
DiseasesDB: 2729
eMedicine: me/3183 radio/175
MeSH: D008103
โรคตับแข็ง (อังกฤษ: Cirrhosis) เป็นภาวะซึ่งเป็นผลจากโรคตับเรื้อรัง มีลักษณะเฉพาะคือการมีเนื้อเยื่อพังผืดเกิดขึ้นในเนื้อตับ ดึงรั้งเนื้อตับดีจนเป็นผิวตะปุ่มตะป่ำเรียกว่า regenerative nodule ทำให้ตับเสียการทำงานลงไป ตับแข็งมักเกิดขึ้นเป็นผลจากพิษสุราเรื้อรัง ตับอักเสบจากไวรัส (โดยเฉพาะจากไวรัสตับอักเสบบีและซี) และโรคตับคั่งไขมัน รวมถึงสาเหตุอื่น ๆ อีกหลายอย่าง
ภาวะแทรกซ้อนจากตับแข็งที่พบบ่อยคือภาวะท้องมาน ซึ่งมีความสัมพันธ์อย่างมากกับการสูญเสียคุณภาพชีวิต เพิ่มความเสี่ยงต่อการติดเชื้อ และผลเสียในระยะยาว ภาวะแทรกซ้อนอื่นที่อาจเป็นอันตรายถึงชีวิตคือโรคสมองที่เกิดจากตับ (hepatic encephalopathy) และการมีเลือดออกจากหลอดเลือดขอดในหลอดอาหาร (esophageal varices) ตับแข็งนั้นเมื่อเกิดแล้วมักไม่สามารถกลับเป็นปกติได้ การรักษาจึงมักมุ่งไปที่การยับยั้งการดำเนินโรคและป้องกันภาวะแทรกซ้อน หากเป็นมากอาจมีทางเลือกในการรักษาเพียงทางเดียวคือการผ่าตัดเปลี่ยนตับ
อาการ

อาการของผู้ป่วยที่เป็นโรคตับแข็ง จะมีอาการอ่อนเพลีย ตาเหลือง ปัสสาวะเหลือง ท้องโตขึ้น ขาบวม แต่ในรายที่มีอาการยังไม่มากอาจมีแค่อ่อนเพลีย แต่อาจยังไม่มีตาเหลือง ท้องโตขึ้นก็ได้ บางรายอาจจะมีผื่นสีแดงขึ้นที่ลำตัว หรือใยแมงมุม บางรายมีผลข้างเคียง ผู้ชายจะมีหน้าอกโตและเจ็บ
สาเหตุ

ตับแข็งมีสาเหตุที่สำคัญดังต่อไปนี้
โรคตับอักเสบเรื้อรังจากไวรัสชนิดB หรือ C
การดื่มเครื่องดื่มแอลกอฮอล์ทุกชนิด
ภาวะไขมันสะสมในตับ พบได้ในผู้ป่วยโรคเบาหวาน, โรคอ้วน,ไขมันในเลือดสูง
การรับประทานยาบางชนิดที่ทำให้เกิดภาวะตับอักเสบเป็นระยะเวลานาน ๆ
โรคฝุ่นจับปอด

| โรคฝุ่นจับปอด |
| --- | --- |
ภาพจุลภาคของอาการใยหินจับปอด ซึ่งเป็นชนิดหนึ่งของกลุ่มโรคฝุ่นจับปอด
บัญชีจำแนกและลิงก์ไปภายนอก
ICD-10: J60-J65
ICD-9: 500-505
DiseasesDB: 31746
MeSH: D011009
โรคฝุ่นจับปอด (อังกฤษ: Pneumoconiosis) เป็นความเจ็บป่วยกับปอดที่เกิดขึ้นจากอาชีพและความปล่อยปละละเลย เกิดจากการสูดเอาฝุ่นหรืออนุภาคของแข็งเข้าไปในร่างกายเป็นประจำ มักเกิดขึ้นกับคนงานเหมือง ในแต่ละปีจะมีผู้เสียชีวิตด้วยโรคนี้ราว 250,000-260,000 คน เนื่องจากเป็นโรคที่ไม่สามารถรักษาได้ ดังนั้นผู้ปฏิบัติงานในสายงานที่เกี่ยวข้องจึงควรป้องกันไว้แต่ต้นโดยการสวมอุปกรณ์ป้องกันการสูดฝุ่นละออง
โรคฝุ่นจับปอดอาจเกิดได้จากการสูดเถ้าภูเขาไฟเข้าสู่ร่างกายด้วยเช่นกัน
ประเภท

โรคใยหินจับปอด (Asbestosis)
โรคฝุ่นแร่แบเรียมจับปอด (Baritosis)
พังผืดจากแร่บ๊อกไซต์ (Bauxite fibrosis)
โรคฝุ่นแร่เบอริลเลียมจับปอด (Berylliosis)
กลุ่มอาการแคปแลน (Caplan's syndrome)
โรคฝุ่นจับปอดของคนงานเหมืองถ่านหิน (Coalworker's pneumoconiosis)
โรคฝุ่นแร่เหล็กจับปอด (Siderosis)
โรคฝุ่นหินจับปอด (Silicosis)
โรคฝุ่นแป้งจับปอด (Talcosis)
บิสซิโนซิส (Byssinosis)
โรคฝุ่นหินจับปอด

| โรคฝุ่นหินจับปอด |
| --- | --- |

ปอดของผู้ป่วยโรคฝุ่นหินจับปอด
สาขาวิชา: พยาธิวิทยาระบบหายใจ
ระยะดำเนินโรค: โรคเรื้อรัง
สาเหตุ: สูดรับเอาอนุภาคฝุ่นหิน
การรักษา: ไม่มี
พยากรณ์โรค: ทำได้
โรคฝุ่นหินจับปอด (Silicosis) หรือ โรคปอดคนงานเหมือง (อังกฤษ: Miner's phthisis) เป็นโรคฝุ่นจับปอดประเภทหนึ่ง ที่เกิดจากการหายใจรับเอาอนุภาคหินเข้าไปมาก ๆ จนทำให้เกิดการอักเสบเกิดแผลในปอดส่วนบน โรคนี้มักนิยมพบในคนงานเหมืองหรือช่างตัดเจียรหินหรือคอนกรีต
ผู้บ่วยโรคนี้จะมีอาการหายใจลำบาก, ไอ, มีเสมหะสีดำ, เหนื่อยง่าย, เจ็บหน้าอก, มีไข้ และมีภาวะผิวคล้ำเขียวเนื่องจากขาดออกซิเจน บ่อยครั้งที่แพทย์มักวินิจฉัยผู้ป่วยโรคนี้ผิดพลาดว่าเป็นปอดบวมน้ำ, ปอดบวม และวัณโรค โรคนี้เป็นโรคเรื้อรัง เมื่อเป็นแล้วไม่มีทางรักษาให้หายได้ ทำได้แค่บรรเทาอาการเท่านั้น ดังนั้นจึงควรป้องกันตัวโดยการสวมหน้ากากกรองฝุ่นในที่ทำงานที่มีฝุ่นหินมาก การพรมน้ำในที่ทำงานก็มีส่วนช่วยได้เช่นกัน
ในปี ค.ศ. 2013 มีผู้เสียชีวิตจากโรคนี้ราว 46,000 คนทั่วโลก ซึ่งมีทิศทางลดลงจากปี ค.ศ. 1990 ที่มีผู้เสียชีวิต 55,000 คน
การจำแนก

การจำแนกโรคฝุ่นหินจับปอด อาจจำแนกโดยแบ่งตามความหนักเบาของอาการ และระยะเวลาการแสดงโรค  ดังนี้:
ฝุ่นหินจับปอดทั่วไปแบบเรื้อรัง (Chronic simple silicosis) เกิดจากการสูดรับเอาอนุภาคฝุ่นหินเข้าไปทีละน้อย ๆติดต่อกันเป็นระยะยาวมากกว่าสิบปี โดยทั่วไปมักแสดงโรคใน 10-30 ปีหลังเริ่มสูดรับ เป็นภาวะที่พบได้มากที่สุดในผู้ป่วยโรคนี้ ในระยะแรกผู้ป่วยอาจไม่มีอาการใด ๆ แสดงให้เห็นเลย แต่สามารถตรวจพบพยาธิสภาพได้โดยการเอกซเรย์
ฝุ่นหินจับปอดแบบเร่ง (Accelerated silicosis) เกิดจากการสูดรับเอาอนุภาคฝุ่นหินเข้าไปในระดับปานกลางติดต่อกันระยะเวลาหนึ่ง โดยทั่วไปมักแสดงโรคใน 5-10 ปีหลังเริ่มสูดรับ ผู้ป่วยภาวะนี้อาจมีความเสี่ยงที่จะลุกลามเป็นขั้นแทรกซ้อน
ฝุ่นหินจับปอดแบบแทรกซ้อน (Complicated silicosis) ผู้ป่วยโรคฝุ่นหินจับปอดที่มีแผลในปอดมาก ๆ อาจมีภาวะอื่นแทรกซ้อน อาทิ ภาวะพังผืดรุดหน้าเป็นก้อน (PMF) ซึ่งอาจมีขนาดถึง 1 เซนติเมตรหรือใหญ่กว่านั้น ซึ่งยิ่งทำให้ผู้ป่วยหายใจลำบากมากขึ้น
ฝุ่นหินจับปอดแบบฉับพลัน (Acute silicosis) เกิดจากการสูดรับเอาอนุภาคฝุ่นหินในปริมาณมาก ๆ หรือมหาศาลเข้าไปเพียงครั้งเดียวหรือหลายครั้ง โดยทั่วไปมักจะแสดงโรคในไม่กี่สัปดาห์ถึง 5 ปีหลังการสูดรับ ผู้ป่วยภาวะนี้มักจะมีอาการรุนแรงกว่าภาวะอื่น ๆ จนถึงขั้นเสียชีวิตในเวลาอันสั้น เมื่อผู้ป่วยภาวะนี้ไปทำการเอกซเรย์ ฟิมล์เอกซเรย์ที่ได้จะมีลักษณะคล้ายกับผู้ป่วยโรคปอดบวม, ปอดบวมน้ำ และมะเร็งปอด ซึ่งอาจทำให้แพทย์วินิจฉัยผิดพลาด
โรคผิวหนังเกล็ดปลา

| Ichthyosis |
| --- | --- |
ชื่ออื่น: Ichthyoses

Ichthyosis is characterized by rough, scaly skin.
สาขาวิชา: Dermatology
โรคผิวหนังเกล็ดปลา (อังกฤษ: ichthyosis) เป็นกลุ่มของโรคผิวหนังทางพันธุกรรมอย่างหนึ่ง ผู้ป่วยจะมีผิวหนังหนา แห้ง แตกเป็นเกล็ดคล้ายเกล็ดปลา โรคในกลุ่มนี้มีมากกว่า 20 โรค มีความหลากหลายทั้งระดับความรุนแรง ลักษณะภายนอก พันธุกรรมที่เป็นสาเหตุ และรูปแบบการถ่ายทอด
ความหลากหลายของระดับความรุนแรงมีตั้งแต่แบบเป็นเล็กน้อยที่พบบ่อยที่สุด คือ โรคผิวหนังเกล็ดปลาแบบสามัญ (ichthyosis vulgaris) ซึ่งพบได้บ่อยที่สุดคือกว่า 95% ของผู้ป่วยโรคกลุ่มนี้ อาจถูกเข้าใจผิดว่าเป็นผิวหนังแห้งธรรมดา ไปจนถึงรุนแรงมากจนอาจเป็นอันตรายถึงชีวิต เช่น เด็กดักแด้ (harlequin-type ichthyosis) เป็นต้น
แหล่งข้อมูลอื่น

| --- | --- |
การจำแนกโรค: DICD-10: Q80 ICD-9-CM: 757.1 MeSH: D007057 DiseasesDB: 6646
ทรัพยากรภายนอก: eMedicine: article/1198130
โรคผมร่วงเป็นหย่อม

| ผมร่วงเป็นหย่อม Alopecia Areata |
| --- | --- |
ชื่ออื่น: Alopecia Celsi, vitiligo capitis, Jonston's alopecia

ผมร่วงเป็นหย่อมบนหนังศีรษะของผู้ป่วย
การออกเสียง: al-oh-PEE-shah ar-ee-AH-tah 
สาขาวิชา: ตจวิทยา
อาการ: ขนและผมร่วง มักเป็นที่หนังศีรษะ
การตั้งต้น: เด็ก
สาเหตุ: ภูมิคุ้มกันตัวเอง
ปัจจัยเสี่ยง: ประวัติครอบครัว, ไขข้ออักเสบรูมาตอยด์
โรคอื่นที่คล้ายกัน: โรคดึงผม, alopecia mucinosa, ผมร่วงหลังคลอด
การรักษา: ครีมกันแดด, คลุมศีรษะไม่ให้สัมผัสความร้อนความเย็น
ยา: คอร์ทีโซน
พยากรณ์โรค: ไม่ส่งผลต่อค่าการคาดหมายคงชีพ
ความชุก: ~2% (สหรัฐ)
อัลโลพีเชีย อารีอาตา (อังกฤษ: Alopecia areata) หรือ ผมร่วงเป็นหย่อม (อังกฤษ: spot baldness) เป็นอาการขนและผมร่วงเป็นบางจุดในร่างกาย บ่อยครั้งทำให้เกิดหย่อมไม่มีผมบนหนังศีรษะเป็นหย่อม ๆ ขนาดประมาณเหรียญ ความเครียดและการเจ็บป่วยอาจเพิ่มความเสี่ยง แต่ในผู้ป่วยส่วนใหญ่ไม่พบตัวกระตุ้นใด ๆ เป็นพิเศษ และผู้ป่วยโดยทั่วไปมักมีสุขภาพที่เี ในบางกรณีอาจเกิดผมร่วงทั้งศีรษะ (alopecia totalis), หรือทั้งขนและผมร่วงทั้งร่างกาย (alopecia universalis) การร่วงของผมและขนอาจเป็นถาวรได้ ผมร่วงเป็นหย่อมนี้เป็นคนละโรคกันกับผมร่วงผลฮอร์โมนเพศชาย
เข้าใจกันว่าผมร่วงเป็นหย่อมเกิดจากโรคภูมิต้านตนเอง ที่ซึ่งรูขุมขนศูนย์เสียลักษณะพิเศษที่จะไม่ถูกโจมตีโดยระบบภูมิคุ้มกัน ปัจจัยเสี่ยงรวมถึงประวัติครอบครัว นอกจากนี้ยังพบว่าในแฝดเหมือน หากคนหนึ่งมีอาการนี้ คู่แฝดอาจมีความเสี่ยงเกิดโรคได้ 50% กลไกเกิดโรคประกอบด้วยการที่ระบบภูมิคุ้มกันไม่รับรู้ว่ารูขุมขนเป็นเซลล์ของร่างกาย และจึงโจมตีเซลล์เหล่านั้น
ปัจจุบันยังไม่มีการรักษา แต่อาจมีการฉีดคอร์ทีโซนเพื่อเร่งการเติบโตของเส้นผม รวมถึงแนะนำให้ใช้สารกันแดด, การโพกปิดศีรษะจากความร้อนและความเย็น และในกรณีที่ขนตาร่วงก็แนะนำให้สวมแว่นตาด้วย ในบางกรณีผมและขนสามารถงอกขึ้นใหม่ได้โดยสมบูรณ์และก็ไม่เกิดอาการซ้ำขึ้นอีก และในบางรายอาจให้เวลาหลายปี ส่วนในกรณีที่เสียผมและขนทั้งหมด มี 10% ที่จะมีผมและขนงอกขึ้นใหม่
ความชุกของโรคอยู่ที่ 0.15% ถึง 2% ในสหรัฐ ส่วนมากพบเริ่มมีอาการตั้งแต่เป็นเด็ก และมีวคามชุกพอกันทั้งในเพศชายและหญิง อาการนี้ไม่ส่งผลต่อการคาดหมายคงชีพ
แหล่งข้อมูลอื่น

National Institute of Arthritis and Musculoskeletal and Skin Diseases at NIH
| --- | --- |
การจำแนกโรค: DICD-10: L63 ICD-9-CM: 704.01 OMIM: 104000 MeSH: D000506 DiseasesDB: 430
ทรัพยากรภายนอก: MedlinePlus: 001450 eMedicine: derm/14